Diari Oficial de la Generalitat Valenciana


Sumari del DOGV 2251, del 22-04-1994 (1994/831223)

ORDRE de 30 de març de 1994, de la Conselleria d'Administració Pública, per la qual es regula el procediment per a la designació dels assessors tècnics en matèria artístico-taurina i la remuneració d'aquests a càrrec de les empreses organitzadores.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/30/(2)/dof/vci/html**

### Dades del document

Número de DOGV
:   2251

Data del DOGV
:   22-04-1994

Secció del DOGV
:   DISPOSICIONS GENERALS

Número del document
:   1994/831223


Data del document
:   30-03-1994

Organisme emissor
:   Conselleria d'Administració Pública

Tipus de document
:   Ordre

Correcció d'errades

Anàlisi jurídica

ORDRE de 30 de març de 1994, de la Conselleria d'Administració Pública, per la qual es regula el procediment per a la designació dels assessors tècnics en matèria artístico-taurina i la remuneració d'aquests a càrrec de les empreses organitzadores. [94/2282]  
Amb l'entrada en vigor de la Llei 10/1991, de 4 d'abril, sobre potestats administratives en matèria d'espectacles taurins i del Reial Decret 176/1992, de 28 de febrer, pel qual s'aprova el Reglament d'Espectacles Taurins, queda derogat l'article 66 del Reglament d'Espectacles Taurins de 15 de març de 1962, i s'estableixen les funcions dels assessors tècnics en matèria artístico-taurina i també el nomenament i la remuneració en l'article 7-1r. de la Llei i en l'article 42 de l'esmentat Reglament. La disposició addicional de la Llei de Potestats Administratives en matèria d'espectacles taurins estableix que l'execució d'aquesta correspon als òrgans de les comunitats autònomes amb competència normativa en la matèria. La comunitat autònoma té competència exclusiva en matèria d'espectacles, per aquest motiu cal adaptar la normativa estatal als seus òrgans d'autogovern.   
També, mitjançant l'Ordre de 26 d'octubre de 1988 de la Conselleria d'Administració Pública, van ser objecte d'actualització les remuneracions que, a càrrec de les empreses organitzadores han de percebre els assessors artístico-taurins, i atesos l'increment del cost de la vida i la nova regulació que hi ha, cal adequar aquesta a la realitat existent.   
Per tant, fent ús de les atribucions que tinc conferides,   
ORDENE:  
Article primer  
1. L'assessor tècnic en matèria artístico-taurina serà designat anualment pel director general d'Interior de la Conselleria d'Administració Pública entre professionals taurins retirats i entre aficionats de provada i reconeguda competència que figuren en una relació que elaborarà la Direcció General d'Interior de la Conselleria d'Administració Pública, amb audiència de les associacions de professionals i clubs d'aficionats.  
2. Els assessors es limitaran a expressar l'opinió sobre el punt concret que els consulte el president, qui podrà o no acceptar el criteri exposat.  
Article segon  
1. Les remuneracions que, a càrrec de les empreses organitzadores han de percebre els assessors en matèria artístico-taurina nomenats de conformitat amb el que disposa l'article anterior, s'estableixen en la quantia de 6.700 pessetes, amb independència del tipus d'espectacle i la categoria de la plaça. L'esmentada quantitat haurà de ser pagada abans de començar el festeig.  
2. En el supòsit que el festeig taurí se suspenga per qualsevol causa, i l'assessor haja comparegut a la plaça de bous o recinte on se celebre l'espectacle, l'empresa estarà obligada a pagar el 50 per cent de la quantitat que s'haja de percebre.  
DISPOSICIÓ ADDICIONAL  
La quantia establerta en aquesta ordre podrà ser actualitzada per la Conselleria d'Administració Pública d'acord amb l'índex de preus al consum.  
DISPOSICIÓ FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 30 de març de 1994  
El conseller d'Administració Pública,  
LUIS BERENGUER FUSTER


Còpia Permalink ELI